ประกาศธนาคารแห่งประเทศไทยที่ สนส. 69/2551เรื่อง การจัดทําและเปิดเผยรายการย่อแสดงสินทรัพย์และหนี้สินของบริษัทเงินทุน และบริษัทเครดิตฟองซิเอร์------------------------------อื่นๆ - 1. เหตุผลในการออกประกาศ ด้วยเหตุที่การจัดทําและเปิดเผยรายการย่อแสดงสินทรัพย์และหนี้สินเป็นข้อมูลสําคัญ ที่แสดงฐานะการเงินของสถาบันการเงิน ซึ่งธนาคารแห่งประเทศไทยใช้เป็นส่วนประกอบในการกํากับ ดูแลสถาบันการเงิน เพื่อประโยชน์ในการคุ้มครองผู้บริโภคและคู่สัญญาที่จะใช้ข้อมูลเป็นปัจจัยหนึ่ง ในการตัดสินใจทําธุรกรรมกับสถาบันการเงินนั้น ๆ การออกประกาศฉบับนี้เพื่อให้บริษัทเงินทุนและบริษัทเครดิตฟองซิเอร์จัดทําและเปิดเผย รายการย่อแสดงสินทรัพย์และหนี้สิน และเพื่ออ้างอิงอํานาจตามกฎหมาย เพื่อให้สอดคล้องกับ พระราชบัญญัติธุรกิจสถาบันการเงิน พ.ศ. 2551 โดยเนื้อหาหลักเกณฑ์ต่าง ๆ ส่วนใหญ่ตามประกาศฉบับนี้ ยังคงเป็นไปตามหลักการของการจัดทํารายการย่อที่ธนาคารแห่งประเทศไทยได้เคยกําหนดขึ้นตามกฎหมาย ว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ พร้อมกันนี้ เพื่อให้เป็นมาตรฐานเดียวกันในทางปฏิบัติ ได้ปรับปรุงชื่อรายการและนิยาม คําอธิบายแบบรายงานให้ชัดเจนยิ่งขึ้น และได้เพิ่มการขอใหบริษัทเงินทุนและบริษัทเครดิตฟองซิเอร์ จัดส่งหลักฐานว่าได้ประกาศรายการย่อดังกล่าวในหนังสือพิมพ์แล้วให้ธนาคารแห่งประเทศไทยด้วย เพื่อประโยชน์ในการกํากับตรวจสอบ รวมทั้งปรับปรุงรายการแสดงค่าปรับรายเดือนเป็นค่าปรับในช่วง ไตรมาสที่รายงานอื่นๆ - 2. อํานาจตามกฎหมาย อาศัยอํานาจตามความในมาตรา 31 มาตรา 39(5) และมาตรา 71 แห่งพระราชบัญญัติ ธุรกิจสถาบันการเงิน พ.ศ. 2551อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนและบริษัทเครดิตฟองซิเอร์ ตามกฎหมายว่าด้วยธุรกิจสถาบันการเงินทุกบริษัทอื่นๆ - 4. ประกาศและหนังสือเวียนที่ยกเลิก ประกาศธนาคารแห่งประเทศไทย เรื่อง การประกาศรายการและเปิดเผยข้อมูล เกี่ยวกับบริษัทเงินทุน และบริษัทเครดิตฟองซิเอร์ ลงวันที่ 7 ธันวาคม 2549 และหนังสือเวียนที่ ธปท.ฝกส.(11)ว. 2009/2549 เรื่อง นําส่งประกาศธนาคารแห่งประเทศไทย เรื่อง การประกาศรายการ และเปิดเผยข้อมูลเกี่ยวกับบริษัทเงินทุนและบริษัทเครดิตฟองซิเอร์ ลงวันที่ 22 ธันวาคม 2549อื่นๆ - 5. เนื้อหา 5.1 ในประกาศฉบับนี้ "บริษัท" หมายความว่า บริษัทเงินทุน และบริษัทเครดิตฟองซิเอร์ ตามพระราชบัญญัติธุรกิจสถาบันการเงิน พ.ศ. 2551 5.2 ให้บริษัทจัดทํารายการย่อแสดงสินทรัพย์และหนี้สิน ณ วันสิ้นเดือนของทุกเดือน และจัดส่งให้ธนาคารแห่งประเทศไทยและกระทรวงการคลัง ภายในวันที่ยี่สิบเอ็ดของเดือนถัดไป ดังนี้ (1) บริษัทเงินทุนให้จัดทํารายการย่อแสดงสินทรัพย์และหนี้สินตามแบบ บ.ง. 1.2 ที่แนบท้ายประกาศนี้ (2) บริษัทเครดิตฟองซิเอร์ให้จัดทํารายการย่อแสดงสินทรัพย์และหนี้สินตามแบบ บ.ค. 12 ที่แนบท้ายประกาศนี้ 5.3 ให้บริษัทเปิดเผยราชการย่อแสดงสินทรัพย์และหนี้สินภายในวันที่ยี่สิบเอ็ดของ เดือนถัดไป ดังนี้ (1) ปิดประกาศรายการย่อแสดงสินทรัพย์เละหนี้สินไว้ในที่เปีดเผย ณ สํานักงานทุกแห่ง (2) ประกาศรายการย่อแสดงสินทรัพย์และหนี้สิน ณ วันสิ้นเดือนของเดือนสุดท้ายของ ไตรมาส คือ เดือนมีนาคม มิถุนายน กันยายน และ ธันวาคม ในหนังสือพิมพ์รายวันอย่างน้อย 1 ฉบับ และจัดส่งหลักฐานว่าได้ประกาศรายการย่อดังกล่าวในหนังสือพิมพ์แล้วให้ธนาคารแห่งประเทศไทยทราบ ภายในเดือนที่ประกาศด้วย (3) ประกาศรายการย่อแสดงสินทรัพย์และหนี้สินใน Website ของบริษัทเอง เว้นแต่ได้รับอนุญาตจากธนาคารแห่งประเทศไทยให้ปฏิบัติเป็นอย่างอื่น 5.4 ให้บริษัทปิดประกาศรายการที่ครบถ้วนและตรงต่อความเป็นจริงดังต่อไปนี้ไว้ใน ที่เปิดเผยในสํานักงานทุกแห่งของบริษัทที่ใช้ติดต่อกับประชาชน (1) ใบอนุญาตหรือสําเนาใบอนุญาตให้ประกอบธุรกิจเงินทุน หรือธุรกิจ เครดิตฟองซิเอร์ แล้วแต่กรณี (2) หนังสือรับรองของสํานักงานทะเบียนหุ้นส่วนบริษัท กระทรวงพาณิชย์ที่ แสดงรายชื่อกรรมการผู้มีอํานาจลงนามผูกพันบริษัท ทุนจดทะเบียน และที่ตั้งสํานักงานใหญ่ของ บริษัทรวมทั้งสาขา (ถ้ามี) ที่เป็นปัจจุบัน (3) รายชื่อผู้ถือหุ้นรายใหญ่สิบลําดับแรกเรียงตามลําดับ ทั้งนี้ ตามหลักฐานที่ปรากฏในทะเบียนผู้ถือหุ้นของบริษัท พร้อมทั้งแสดงอัตราร้อยละของจํานวนหุ้นที่จําหน่ายได้แล้ว ทั้งหมดที่ผู้ถือหุ้นแต่ละรายถืออยู่ ณ วันที่บริษัทอ้างถึง (4) ชื่อผู้สอบบัญชีซึ่งได้รับแต่งตั้งจากที่ประชุมผู้ถือหุ้นสามัญประจําปี และ ได้รับความเห็นชอบจากธนาคารแห่งประเทศไทยแล้ว พร้อมทั้งชื่อและสถานที่ตั้งสํานักงานของ ผู้สอบบัญชี (5) ตัวอย่างตั๋วสัญญาใช้เงินของบริษัท และวันที่เริ่มใช้พร้อมทั้งระบุชื่อโรงพิมพ์ ที่พิมพ์ตั๋วสัญญาใช้เงินดังกล่าว (6) ตัวอย่างตราของบริษัทที่ใช้อยู่ในปัจจุบัน ซึ่งจดทะเบียนไว้กับสํานักงาน ทะเบียนหุ้นส่วนบริษัท กระทรวงพาณิชย์ 5.5 ให้บริษัทจัดให้มีเอกสารที่แสดงข้อมูลที่ครบถ้วนและตรงต่อความเป็นจริง ดังต่อไปนี้ไว้ในที่เปิดเผยตลอดเวลาทําการ ภายในสํานักงานทุกแห่งของบริษัท เพื่อให้ประชาชน สามารถตรวจดูได้โดยสะดวก ทั้งนี้ อาจจัดเตรียมไว้เป็นแฟ้มก็ได้ (1) งบการเงินและรายงานของผู้สอบบัญชี พร้อมหมายเหตุประกอบงบการเงิน ของงวดการบัญชีหลังสุด (2) รายชื่อกรรมการและพนักงานผู้มีอํานาจลงนามแทนบริษัททุกคน พร้อมทั้งตัวอย่างลายมือชื่อที่ใช้อยู่เป็นปกติของบุคคลดังกล่าวทุกภาษา ตลอดจนขอบเขตและอํานาจในการลงนามแทนบริษัท 5.6 ในกรณีที่มีการเปลี่ยนแปลงเกี่ยวกับรายการหรือข้อมูล ตลอดจนรายละเอียดที่ ประกาศหรือเปิดเผยไว้ตามข้อ 5.3 - 5.5 ดังกล่าวข้างต้น ให้บริษัทแก้ไขประกาศหรือข้อมูลนั้นให้ถูกต้องครบถ้วน โดยพลัน เว้นแต่รายละเอียดเกี่ยวกับผู้ถือหุ้นรายใหญ่ตามข้อ 5.4 จะปรับปรุงเฉพาะเมื่อมีการเปลี่ยนแปลงที่สําคัญก็ได้อื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่การรายงานข้อมูลงวดสิ้นเดือนสิงหาคม พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย